# Giza Eskubideen Defendatzaileak aldi batez Babesteko Programa

Aldi Baterako Babes Programak nazioarteko laguntza- eta elkartasun-tresnak dira. Horien bidez laguntzen da, batetik, pertsonen bizitza eta osotasun fisikoa babesten eta, bestetik, jatorrian giza eskubideak defendatzeko prozesuei eusten, harrera-herrialdeko erakunde, mugimendu eta instituzioekin antolatuz.
Eusko Jaurlaritzak, Lankidetzarako eta Elkartasunerako Euskal Agentziaren bitartez, 2011tik, Defendatzaileak Babesteko Euskal Programa du martxan. Ekimena erreferentzia gisa hartu da beste autonomia-erkidego batzuetan antzeko ekimenak garatzeko, eta balorazio garrantzitsua izan du “Protect Defenders” Europako plataforman.
Programaren garapena eta kudeaketa CEAR-Euskadiren kargupean dago. Erakunde horrek ibilbide luzea du giza eskubideen defentsan eta sustapenean eta nazioarteko babesa behar duten errefuxiatuen, lekuz aldatutako pertsonen, aberrigabeen eta migratzaileen edo bazterketa-arriskuan daudenen garapen integralean.
2021ean programa honen hamargarren urteurrena ospatu zen. Hamar urte horien buruan, 30 pertsona artatu ditu (9 gizon, 18 emakume eta haien hiru seme-alaba). Kolonbia, Peru, Honduras, Guatemala eta Mendebaldeko Sahara izan dira pertsona horien jatorriak. Epe honetan, Euskadiko 11 erakundek osatu dituzte laguntza‑sareak, hau da, programara aurkezteaz, bertan dauden bitartean laguntzeaz eta itzultzean euren egoerari jarraipena emateaz arduratzen dira. #BabesGara lemapean urteurrenaren ospakizuna egin zen EITBren Multibox aretoan.

## Programak babestutako defendatzaileak

2023
* Yisela Rivera Castro, Kolonbia, Caucako Iparraldeko Kontseilu Komunitarioen Elkarteko (ACONC) kidea.
* Guadalupe Hernández, El Salvador, Colectiva Las Incómodas Feminista-ko aktibista.
2022
* Luz Mary Osorio, Kolonbia, Antioquiako Erakunde Indigenaren (OIA) kidea.
2020
* Paola Andrea Ararat Nazarit, Kolonbia, Caucako Iparraldeko Kontseilu Komunitarioen Elkarteko (ACONC) kidea.
* Néstor Hernández, Honduras, Honduras Diversa elkartearen kidea.
* Kolonbia, Antioquiako Erakunde Indigenaren (OIA) kide bat.
2018
* Danelly Estupiñán Valencia, Bentura, Kolonbia, Komunitate Beltzen Prozesuko kidea.
* Nohemí Esther Pérez Borjas, Honduras, Hondurasko Desagertutako Atxilotuen Senideen Batzordeko (COFADEH) kidea.
2017
* Lolita Chávez Ixcaquic, Guatemala, K’iche Herrien Kontseiluko eta Mendebaldeko Herrien Kontseiluko (CPO) kidea.
* Richar Nelson Sierra, Kolonbia, Antioquiako Erakunde Indigenaren (OIA) kidea.
* Leila Leili, Mendebaldeko Sahara, Marokoko Estatuak Egindako Giza Eskubideen Urraketa Larrien Biktima Saharauien Elkartea (ASVDH).
2014
* Ester Yolima Bedoya Jaramillo, Kolonbia, Corporación Social Nuevo Día eta Congreso de los Pueblos-ko kidea.
* Luz Marina Palacios Bocanegra, Kolonbia, ECATE-ko kidea.
* Jorge López Sologaistoa, Guatemala, OASIS-ko kidea.
2013
* Deyanira Soscué Zambrano, Kolonbia, Cerro Tijerasko Indigenen Kabildoko kidea.
* Santiago Mera Montilla, Kolonbia, Elizarteko Justizia eta Bake Batzordearen kidea.

## Ikusi, gainera

* Giza Eskubideak Defendatzaileen Nazioarteko Eguna

## Erreferentziak

* 1 2 3 Irekia. «Irekia - Eusko Jaurlaritza giza eskubideen segimendua egiteko ordezkaritza baten buru Kolonbian» www.irekia.euskadi.eus (Noiz kontsultatua: 2020-11-03).
* 1 2 3 Ángela. (2021-10-28). «Euskadiko Giza Eskubideen Defendatzaileak aldi batez Babesteko Programak 10 urte bete ditu, eta “Babes Gara” leloarekin ospatuko du» ZEHAR (Noiz kontsultatua: 2025-02-05).
* ↑ Irekia. «Irekia - Giza Eskubideen Defendatzaileak Aldi Batez Babesteko Euskadiko Programak 10. urteurrena ospatu du, ‘#Babesgara’ lemapean» www.irekia.euskadi.eus (Noiz kontsultatua: 2025-02-05).
* 1 2 «Giza Eskubideen Defendatzaileak Babesteko eukal programak Kolonbiako eta El Salvaddorreko bi emakume hartuko ditu aurten» ZEHAR 2023-06-09 (Noiz kontsultatua: 2025-02-05).
* ↑ «Giza Eskubideen Defendatzaileak Aldi Baterako Babesteko Euskal Programak Kolonbiako lider bat hartuko du aurten» www.elankidetza.euskadi.eus 2022-07-20 (Noiz kontsultatua: 2025-02-05).
* ↑ Gogoratuz, Gernika. (2022-07-15). «Gernika Gogoratuz, Centro de Investigación por la Paz» Gernika Gogoratuz (Noiz kontsultatua: 2025-02-05).
* 1 2 3 Irekia. «Irekia - Giza Eskubideen defendatzaileak aldi batez babesteko euskal programak aurten Giza Eskubideen Kolonbiako bi defendatzaile eta Hondurasko bat babesten ditu» www.irekia.euskadi.eus (Noiz kontsultatua: 2020-11-03).
* 1 2 3 Gabe, Mugarik. (2020-04-03). «MUGARIK GABEK, Antioquiako (Kolonbia) giza eskubideen defendatzaile bat laguntzen du Babeserako Euskal Programaren barnean» Mugarik Gabe (Noiz kontsultatua: 2025-02-05).
* 1 2 Irekia. «Irekia - Hondurasko eta Kolonbiako giza eskubideen bi defendatzaile hartu ditu aurten Aldi Baterako Babeserako Euskal Programak» www.irekia.euskadi.eus (Noiz kontsultatua: 2020-11-03).
* 1 2 3 (Gaztelaniaz) Makazaga, Iñaki. (2018-01-26). «“No nací para ser asesinada”» El País ISSN 1134-6582. (Noiz kontsultatua: 2020-11-03).

## Kanpo estekak

* #BabesGara #NosotrasProtegemos (eLankidetza - Lankidetzarako eta Elkartasunerako Euskal Agentzia)
* Elkarrizketa - Danelly Estupiñán eta Deyanira Soscué (EITB)
* Datuak: Q101111788